Дарэчы, адно з клішэ: народ даўно зразумеў, што выбараў у Беларусі няма, ніхто на ўчасткі не ходзіць. Насамрэч яўка паводле незалежнай сацыялогіі аказвалася хай сабе і не такой высокай, як паведамляў Цэнтрвыбаркам, але ўсё адно ўнушальнай. Напрыклад, на прэзідэнцкіх выбарах 2015 года, паводле НІСЭПД, прагаласавала болей за 70% выбаршчыкаў. Пры гэтым 41% апытаных заявілі, што тыя выбары былі свабодныя і справядлівыя, адваротную ацэнку выказалі 33%.